ddrg/super_eurlex huggingface dataset:
KIRJALLINEN KYSYMYS P-0796/01 esittäjä(t): Geoffrey Van Orden (PPE-DE) neuvostolle. Nopean toiminnan joukot.



Virallinen lehti nro 340 E , 04/12/2001 s. 0095 - 0095



KIRJALLINEN KYSYMYS P-0796/01 esittäjä(t): Geoffrey Van Orden (PPE-DE) neuvostolle (14. maaliskuuta 2001) Aihe: Nopean toiminnan joukot Tony Blair ja presidentti Bush pitivät viime viikonloppuna yhteisen lehdistötilaisuuden Camp Davidissä keskusteltuaan sitä ennen muun muassa niin kutsuttujen eurooppalaisten nopean toiminnan joukkojen vaikutuksista. Presidentti Bush sanoi pääministeri Blair vierellään tämän vakuuttaneen hänelle, että olisi yhteinen komentojärjestelmä ja että nopean toiminnan joukkojen suunnittelu tapahtuisi Naton sisällä, ja siinä tapauksessa (kysymyksen esittäjän kursivointi), että koko Nato ei haluaisi osallistua sotilaalliseen tehtävään, puolustusyksiköt voisivat toimia itsenäisesti. Edellisenä torstaina Tony Blair ilmoitti Kanadan parlamentille, että EU:n puolustusaloite ei tarkoita pysyvää armeijaa. Mitään erillisiä EU:n suunnittelurakenteita ei muodosteta. Katsooko neuvosto, että nämä tulkinnat nopean toiminnan joukoista ovat jäsenvaltioiden Nizzassa hyväksymän puheenjohtajavaltion Euroopan turvallisuus- ja puolustuspolitiikasta antaman selvityksen mukaisia? Presidentti Bush sanoi myös olevansa hyvin toiveikas, koska pääministerin näkemys voisi rohkaista USA:n Nato-liittolaisia ja kumppanimaita vahvistamaan puolustusbudjettiaan. Katsooko neuvosto, että on olemassa merkkejä tästä? Vastaus (13. heinäkuuta 2001) Suunnittelua, josta arvoisa parlamentinjäsen näyttää olevan erityisen kiinnostunut, käsitellään Nizzassa kokoontuneen Eurooppa-neuvoston päätösten mukaisesti; Euroopan unionin sotilasesikunta suorittaa strategisen suunnittelun (ts. suunnittelun, joka alkaa heti kriisin ilmetessä ja päättyy Euroopan unionin tehtyä päätöksen sotilaallisesta strategiavaihtoehdosta). Sotilasesikunta voi sotilaallisia strategiavaihtoehtoja kehittäessään ja priorisoidessaan käyttää tarvittaessa ulkopuolista tukea, erityisesti NATO:a. Operatiivinen suunnittelu tapahtuu NATO:ssa sellaisten operaatioiden osalta, jossa joudutaan turvautumaan NATO:n voimavaroihin. EU:n operaation osalta, jossa ei turvauduta NATO:n voimavaroihin, suunnittelu tapahtuu eurooppalaisessa kansallisessa tai monikansallisessa esikunnassa. Jäsenvaltiot sitoutuivat niin ikään parantamaan edelleen voimavarojaan. Arvioinnin esittäminen on vielä liian aikaista, mutta voidaan todeta, että kansallisten ja monikansallisten voimavarojen parantaminen on jo käynnissä tavalla, joka ei olisi ollut mahdollista ilman Euroopan turvallisuus- ja puolustuspolitiikkaa. Tapahtuneesta edistyksestä laadittavassa selvityksessä, jonka ensimmäisen toisinnon on määrä valmistua Ruotsin puheenjohtajakauden lopussa, määritetään niiden aloitteiden seuranta, joissa tarvitaan edistystä. Olennainen osa on Nizzassa hahmotellun tarkistusjärjestelmän määrittäminen, jonka avulla voidaan seurata määrällisesti ja laadullisesti, miten yleistavoitteen saavuttamisessa edistytään.
KIRJALLINEN KYSYMYS P-1594/01 esittäjä(t): Luckas Vander Taelen (Verts/ALE) komissiolle. Brysselin Gare de Luxembourg -rautatieasema ja palvelujen vapaa liikkuvuus.



Virallinen lehti nro 261 E , 18/09/2001 s. 0236 - 0236



KIRJALLINEN KYSYMYS P-1594/01 esittäjä(t): Luckas Vander Taelen (Verts/ALE) komissiolle (21. toukokuuta 2001) Aihe: Brysselin Gare de Luxembourg -rautatieasema ja palvelujen vapaa liikkuvuus Belgian kansallinen rautatieyhtiö SNCB (Société Nationale des Chemins de Fer Belge) teettää Brysselin Gare de Luxembourg -rautatieasemaa koskevat tutkimukset, jotka liittyvät Place du Luxemburg -aukiolla sijaitsevia D4- ja D5 -rakennuksia koskevaan hankkeeseen, AEL-GROUP T-Tractabel -konsortiolla. SNCB vastaa omistajana aseman korjaustöistä ja se on hakenut Brysselin kaupunki Ixellesin kunta -alueelta rakennuslupaa aseman kunnostustöihin (pyyntö jätettiin 28. huhtikuuta 1998). Kaikkien direktiivissä 71/305/ETY(1) tarkoitettujen hankintayksiöiden on sovellettava julkisia palveluhankintoja koskevien sopimusten tekomenettelyjen yhteensovittamisesta 18. kesäkuuta 1992 annettua neuvoston direktiiviä 92/50/ETY(2) ja kaikkia esteitä palvelujen vapaalle liikkuvuudelle olisi vältettävä. Voiko komissio varmistaa, onko SNCB järjestänyt Gare de Luxembourg -aseman suunnitelmia ja korjaustöitä koskevien palveluiden tarjouskilpailun direktiivin 92/50/ETY säännösten mukaisesti? (1) EYVL L 185, 16.8.1971, s. 5. (2) EYVL L 209, 24.7.1992, s. 1. Frederik Bolkesteinin komission puolesta antama vastaus (11. kesäkuuta 2001) Komissio on pyytänyt asianomaiselta jäsenvaltiolta tietoja niistä tosiseikoista, joihin kunnianarvoisa jäsen on viitannut. Komissio ilmoittaa hänelle näistä tiedoista.
KIRJALLINEN KYSYMYS P-0760/01 esittäjä(t): Konstantinos Hatzidakis (PPE-DE) komissiolle. Euroopan komission tarkastajaryhmän tutkimus BSE-taudista Kreikassa.



Virallinen lehti nro 261 E , 18/09/2001 s. 0192 - 0192



KIRJALLINEN KYSYMYS P-0760/01 esittäjä(t): Konstantinos Hatzidakis (PPE-DE) komissiolle (7. maaliskuuta 2001) Aihe: Euroopan komission tarkastajaryhmän tutkimus BSE-taudista Kreikassa Euroopan komission lähettämä eläinlääkärien tarkastusryhmä tutki 12.16. helmikuuta BSE-taudin edellyttämien toimenpiteiden täytäntöönpanoa Kreikassa. Tarkastajien laatiman kertomuksen perusteella kysyn komissiolta seuraavaa: 1. Tarkastetaanko nautaeläimiä riittävästi BSE-taudin havaitsemiseksi? 2. Noudatetaanko toimenpiteitä nautaeläinten suojelemiseksi BSE-taudilta? 3. Minkälaiset ovat nautaeläinten ruokinta- ja teurastusolosuhteet, ja ennen kaikkea mikä on tilanne Kreikan teurastamoissa? Täyttyvätkö yhteisön lainsäädännön vaatimukset? David Byrnen komission puolesta antama vastaus (23. huhtikuuta 2001) Komission elintarvike- ja eläinlääkintätoimisto FVO teki tarkastusmatkan Kreikkaan 12.16. helmikuuta 2001 arvioidakseen toimenpiteitä, joita maassa on pantu täytäntöön naudan spongiformiselta enkefalopatialta (BSE:ltä) suojautumiseksi. FVO:n sisäisissä menettelyissä säädetään komission asiantuntijoiden jäsenvaltioissa paikalla tekemiä eläinlääkintäalan tarkastuksia koskevista tietyistä yksityiskohtaisista säännöistä 4. helmikuuta 1998 tehdyn komission päätöksen 98/139/EY(1) mukaisesti, että FVO laatii tarkastuskäynnistä 20 työpäivän kuluessa raportin, joka lähetetään käynnin kohteena olleen jäsenvaltion viranomaisille. Näiden on puolestaan vastattava FVO:lle 25 työpäivän kuluessa siitä, kun he ovat saaneet maansa kielelle käännetyn raportin. FVO voi julkistaa lopullisen raportin vasta tämän menettelyn päätteeksi. Tarkastuskäynnin loppuraportin pitäisi olla valmis viimeistään toukokuun 2001 puolivälissä. Komissio toimittaa normaalin menettelyn mukaisesti raportin parlamentille ja julkaisee sen Internetissä. Raportista riippumatta komissio on jatkuvasti kehottanut jäsenvaltioita varmistamaan, että yhteisön BSE-lainsäädäntö pannaan täytäntöön ja sitä noudatetaan moitteettomasti. (1) EYVL L 38, 12.2.1998.
KIRJALLINEN KYSYMYS E-0699/01 esittäjä(t): Eurig Wyn (Verts/ALE) neuvostolle. Yhdistyneen kuningaskunnan osallistuminen Bagdadin pommituksiin.



Virallinen lehti nro 340 E , 04/12/2001 s. 0072 - 0072



KIRJALLINEN KYSYMYS E-0699/01 esittäjä(t): Eurig Wyn (Verts/ALE) neuvostolle (14. maaliskuuta 2001) Aihe: Yhdistyneen kuningaskunnan osallistuminen Bagdadin pommituksiin Tukeeko neuvosto Yhdistyneen kuningaskunnan osallistumista Bagdadin pommituksiin? Eikö neuvosto ole samaa mieltä, että Irakin kansalaiset ovat kärsineet jo tarpeeksi taloussaarrosta ja että USA:n ja Ison-Britannian ilmaiskut vain lisäävät heidän kärsimyksiään ja että demokratian ja ihmisoikeuksien nimissä nämä hyökkäykset pitäisi tuomita? Vastaus (13. heinäkuuta 2001) Neuvostolla ei ole yhteistä kantaa Irakissa olevista lentokieltoalueista eikä mainituista pommituksista. Neuvosto katsoo, että on tärkeää estää Irakin hallitusta hankkimasta jälleen joukkotuhoaseita ja tukee edelleen täysin YK:n turvallisuusneuvoston Irakia koskevia päätöslauselmia mukaan lukien päätöslauselma 1284/99. Neuvoston mielestä on kuitenkin lievitettävä Irakin kansan kärsimyksiä, jotka johtuvat päätöslauselmien mukaisten pakotteiden täytäntöönpanosta. Öljyä ruuan vastineeksi -ohjelmalla on tässä suhteessa keskeinen merkitys, ja neuvosto toivoo, että sen täytäntöönpanoa voitaisiin tehostaa YK:n turvallisuusneuvoston suositusten mukaisesti. Neuvosto tarkastelee mahdollisuuksia toteuttaa muita EU:n humanitaarisia ja kulttuurialan toimia turvallisuusneuvoston päätöslauselmien puitteissa. Neuvosto toteaa myös, että Irakin hallituksen täysi yhteistyö YK:n kanssa johtaisi pakotteiden keskeyttämiseen ja mahdolliseen poistamiseen YK:n turvallisuusneuvoston päätöslauselman 1284 määräysten mukaisesti. Neuvosto toivoo, että YK:n pääsihteerin ja Irakin hallituksen edustajien väliset viimeaikaiset yhteydet edistävät tällaista yhteistyötä tulevaisuudessa. Neuvosto on myös pannut kiinnostuneena merkille YK:n turvallisuusneuvoston keskustelut pakotteiden tehostamisesta ja paremmasta kohdentamisesta, millä vältettäisiin tarpeettomia inhimillisiä kärsimyksiä.
KIRJALLINEN KYSYMYS P-1767/01 esittäjä(t): Bart Staes (Verts/ALE) komissiolle. Charleroin lentokenttä: valtiontukien yhteensopivuus kilpailulainsäädännön kanssa.



Virallinen lehti nro 350 E , 11/12/2001 s. 0222 - 0223



KIRJALLINEN KYSYMYS P-1767/01 esittäjä(t): Bart Staes (Verts/ALE) komissiolle (12. kesäkuuta 2001) Aihe: Charleroin lentokenttä: valtiontukien yhteensopivuus kilpailulainsäädännön kanssa Lehtitietojen mukaan Wallonian osavaltio on myöntänyt Ryanair-lentoyhtiölle sen toimintojen tukemiseksi Charleroin lentokentällä valtionapua seuraavasti: a) matkustamomiehistön ja vastaanottovirkailijoiden koulutuksen rahoitus; b) 5 000 Belgian frangin käsittelymaksun (matkatavaroiden käsittelemisestä, matkustajien saattamisesta jne.) määrääminen per lentokone, mikä summa ei kata edes kustannuksia, kun aiemmin maksu oli muiden lentoyhtiöiden osalta 60 000 Belgian frangia per lentokone; c) kolmannen päivittäisen Dublinin lennon käsitteleminen ilmaiseksi; d) lentokenttäoperaattori BSCA:n (Brussels South Charleroi Airport) henkilöstöön kuuluvien työntekijöiden, joiden palkkakuluista valtio vastaa, asettaminen Ryanairin käyttöön; e) Wallonian osavaltion maksamat piilotuet, joiden turvin Ryanair voi tarjota matkustajilleen ilmaisia lentolippuja. Voiko komissio vahvistaa kyseiset valtiontukia koskevat tiedot? Jos vastaus on myönteinen, voiko komissio kertoa, katsooko se, että kyseiset tuet ovat yhteisön kilpailumääräysten mukaiset? Jos tuet ovat määräysten vastaiset, mihin toimiin komissio aikoo ryhtyä tilanteen korjaamiseksi? Loyola de Palacion komission puolesta antama vastaus (13. heinäkuuta 2001) Komissio tutki vuosina 1998 ja 1999 edellytykset, joiden mukaisesti Ryanair-yhtiö harjoittaa säännöllistä lentoliikennettä Charleroin lentokentällä. Komissio tutustui erityisesti Ryanairin ja Charleroin lentokenttää hallinnoivan BSCA-yhtiön välisiin sopimuksiin. Komission suorittaman tutkimuksen perusteella ei voitu todeta, että yhteisön kilpailulainsäädäntöä olisi rikottu. Ryanair-yhtiöllä oli tosin suotuisat toimintaedellytykset sen avun osalta, jota se sai käyttäessään Charleroin lentokenttää välilaskupaikkana, mutta yhtiö oli myös lentotiheytensä osalta kyseisen infrastruktuurin ylivoimaisesti suurin käyttäjä. Ei vaikuta siltä, että yhtiölle myönnetyt alennukset poikkeaisivat tavanomaisista liiketoiminnan käytännöistä. Koska asiaa koskevia tietoja on julkaistu äskettäin myös sanomalehdissä, komissio aikoo kuitenkin tutkia, pitävätkö saadut tiedot edelleen paikkansa.
KIRJALLINEN KYSYMYS E-1219/01 esittäjä(t): Elisabeth Schroedter (Verts/ALE) komissiolle. Havel-joen ylitys - luontotyyppidirektiivin mukaisen alueen halkaiseminen.



Virallinen lehti nro 340 E , 04/12/2001 s. 0198 - 0199



KIRJALLINEN KYSYMYS E-1219/01 esittäjä(t): Elisabeth Schroedter (Verts/ALE) komissiolle (24. huhtikuuta 2001) Aihe: Havel-joen ylitys - luontotyyppidirektiivin mukaisen alueen halkaiseminen Osavaltion hallitus suunnittelee uuden moottoritieliittymän rakentamista Rathenowista moottoritielle A 2 luontotyyppidirektiiviin kuuluvan alueen halki. Kysyn täten komissiolta seuraavaa: 1. Ilmoitettiinko komissiolle alueen luontotyyppidirektiivin mukaisen aseman loukkaamisesta moottoritieliittymää suunniteltaessa? Jos ilmoitettiin, mitä toimenpiteitä se vaati Brandenburgin osavaltion hallitukselta? 2. Saiko komissio tietää ollessaan yhteydessä Brandenburgin hallitukseen, että kestävämpi vaihtoehto aiotaan jättää pois aloitetusta tarkastelusta, koska se ei ilmeisesti ole poliittisesti suosittu? Jos sai, vaatiko komissio painokkaasti, että muunneltu nollaversio - nykyisen valtatie (Bundesstraße) 102:n kehittäminen yhdistettynä mahdollisesti Brandenburgin ohitustiehen - otetaan mukaan tarkasteluun? 3. Onko komissio tietoinen, että luontoasiantuntijat arvioivat kaikki luonnonarvoihin puuttumisen kestävyyttä koskevat paikan päällä suoritetut esitutkimukset ammattitaidottomasti ja virheellisesti toteutetuiksi, koska tärkeitä tosiasioita yksinkertaisesti piilotettiin tai aliarvioitiin? 4. Onko komissio tietoinen, että aluetta tutkineiden asiantuntijoiden mukaan luontotyyppidirektiivin mukaiseen alueeseen puuttuminen ja keinotekoisen käytävän rakentaminen uutta tietä varten olisi vältettävissä? Mihin toimiin komissio aikoo ryhtyä soveltaakseen tässä välttämisperiaatetta? 5. Aiotaanko tien rakentamiseen käyttää EU:n tukirahoja? Margot Wallströmin komission puolesta antama vastaus (20. kesäkuuta 2001) Komissio on saanut valituksen, joka koskee suunniteltua uutta tiesiltaa ja moottoritieliittymää Brandenburgissa Saksassa. Valituksen mukaan suunnitelmissa on rakentaa silta ja tie Brandenburgissa sijaitsevan Untere Havel Süd -suojelualueen viereen. Valituksen tekijä katsoo, että alueen, johon hanke vaikuttaa, olisi sisällyttävä yhteisön tärkeänä pitämään alueeseen ja että osa tätä aluetta jätettiin yhteisön tärkeänä pitämän alueen ulkopuolelle, jotta kyseinen hanke voitaisiin toteuttaa. Jotta tapaus voitaisiin selvittää asianmukaisesti, on tehtävä perusteellinen tekninen arvio valituksen tekijän toimittamista tiedoista. Kysymyksiin 1-4 voidaan vastata sen jälkeen, kun arvio on saatettu päätökseen ja asiasta vastaavat yksiköt ovat tehneet lopulliset päätelmänsä. Vaikka Brandenburgin osavaltiossa on nimetty laajoja alueita yhteisön tärkeänä pitämiksi alueiksi, komissio lähettää Saksan hallitukselle tietopyynnön, mikäli arvion perusteella on syytä olettaa, että yhteisön lainsäädäntöä on rikottu. Komissio ei periaatteessa osallistu yksittäisten hankkeiden valintaan ja toteutukseen. Kyseiseltä jäsenvaltiolta saatujen tietojen mukaan suunnitelmissa ei kuitenkaan ole myöntää Euroopan aluekehitysrahaston tukea kyseiselle hankkeelle.
KIRJALLINEN KYSYMYS E-1160/01

esittäjä(t): Mihail Papayannakis (GUE/NGL) komissiolle

(19. huhtikuuta 2001)

Aihe: Videopelien sääntelysuunnitelma

American Psychological Association (APA) -nimisen liiton viime aikoina tekemä tutkimus on osoittanut, että tietyt väkivaltaiset videopelit saattavat synnyttää alaikäisissä ja jopa aikuisissakin käyttäjissään aggressiivisia ajatuksia, tunteita ja käyttäytymistapoja sekä vaikuttaa heihin huomattavasti voimakkaammin kuin televisio tai elokuvat. Tutkimus osoitti myös, että monet videopelit lisäävät lasten aggressiivisuutta ja niiden vaikutus ihmisen psyykeen voi olla vielä vahingollisempi kuin televisiossa tai elokuvissa esiintyvien väkivaltaisten kohtausten vaikutus, koska videopelit ovat interaktiivisia.

Kuitenkin neuvostolle ja Euroopan parlamentille osoitetun alaikäisten ja ihmisarvon suojelua käsittelevän komission arviointikertomuksen (KOM(2000) 106 lopullinen., 27. helmikuuta 2001) mukaan vain kuudessa jäsenvaltiossa on videopelien luokitusta koskevia säännöksiä.

Aikooko komissio edistää yhtenäisen sääntelysuunnitelman luomista kaikille jäsenvaltioille, jäsenvaltioissa havaittavien suurten eroavuuksien vuoksi (esimerkiksi Ranska on luonut lainsäädäntökehyksen väkivaltaisten videopelien kieltämiselle, Ruotsi tutkii mahdollisuutta ottaa käyttöön ikäluokitus ja vain muutamissa jäsenvaltioissa on videopelien luokitusta koskevaa itsesääntelyä), ja jos se ei aio näin tehdä, mitä toimia se aikoo toteuttaa varmistaakseen, että alaikäisiä suojellaan videopelien alalla?

Viviane Redingin komission puolesta antama vastaus

(20. kesäkuuta 2001)

Komissio ei tällä hetkellä aio edistää erityisesti videopelien luokitusta koskevan yhtenäisen sääntelysuunnitelman luomista kaikille jäsenvaltioille. Yhteisössä nämä pelit kuuluvat Euroopan audiovisuaalisia ja tietopalveluja tuottavien yritysten kilpailukyvyn parantamisesta edistämällä kansallisia järjestelmiä, joiden tarkoituksena on saattaa alaikäisten ja ihmisarvon suojelu vertailukelpoiselle ja tehokkaalle tasolle 24. syyskuuta 1998 annetun neuvoston suosituksen 98/560/EY(1) soveltamisalaan.

Komission arviointikertomuksessa neuvostolle ja Euroopan parlamentille neuvoston 24. syyskuuta 1998 antaman alaikäisten ja ihmisarvon suojelua käsittelevän suosituksen soveltamisesta(2) todetaan, että jäsenvaltiot ovat soveltaneet suositusta eri tavoin ja että niiden toimet ovat kohdistuneet tässä suhteessa useimmiten Internetin käyttöön. Kertomuksessa todetaan lopuksi, että alaikäisten ja ihmisarvon suojelu on vaativaa kaikissa viestimissä, niin Internetissä, televisio- ja radiotoiminnassa, videopeleissä, videokaseteissa kuin DVD-levyissäkin.

Komissio arvioi yhteisön toiminnan tarpeellisuutta tällä alalla televisio ilman rajoja -direktiivin uudelleentarkastelun yhteydessä vuonna 2002.

(1) EYVL L 270, 7.10.1998.

(2) KOM(2001) 106 lopullinen.
KIRJALLINEN KYSYMYS E-0948/01 esittäjä(t): Christopher Huhne (ELDR) komissiolle. Alkyylifenolien käyttö.



Virallinen lehti nro 340 E , 04/12/2001 s. 0129 - 0130



KIRJALLINEN KYSYMYS E-0948/01 esittäjä(t): Christopher Huhne (ELDR) komissiolle (28. maaliskuuta 2001) Aihe: Alkyylifenolien käyttö 1. Voiko komissio ilmoittaa, mikä asema alkyylifenolien käyttörajoituksilla on nykyään yhteisön lainsäädännössä ja jäsenvaltioiden lainsäädännöissä? 2. Onko komissio tietoinen, että alkyylifenoleita käytetään teollisissa puhdistusaineissa, torjunta-aineissa ja siemennesteen tappavissa liukasteaineissa ja että ne aiheuttavat tunnetusti hormonihäiriöitä? 3. Onko komissio tietoinen vaihtoehtoisista tuotteista, joita voitaisiin käyttää saman lopputuloksen saavuttamiseksi ilman kyseisiä sivuvaikutuksia? 4. Onko komissio sitä mieltä, että nykyiset alkyylifenolin käyttörajoitukset ovat riittävät? Margot Wallströmin komission puolesta antama vastaus (14. kesäkuuta 2001) Komissio viimeistelee parhaillaan kahden nonyylifenolin terveydelle ja ympäristölle aiheuttamien vaarojen arviointia, jonka se on suorittanut olemassa olevien aineiden vaarojen arvioinnista ja valvonnasta 23 päivänä maaliskuuta 1993 annetun asetuksen (ETY) N:o 793/93(1) mukaisesti. Esittelevänä jäsenvaltiona on Yhdistynyt kuningaskunta, ja arvioitavat aineet ovat a) fenoli, 4-nonyyli-, haarautunut (CAS-numero 84852-15-3), b) nonyylifenoli (CAS-numero 25154-52-3) ja vastaavat johdannaiset (nonyylifenolietoksilaatit). Nonyylifenolit ja nonyylifenolietoksilaatit ovat tuoteryhmä, joka on vain osa suurempaa alkyylifenoliryhmää. Kun arviointityö on saatu päätökseen, nonyylifenolien ja nonyylifenolietoksilaattien markkinoille saattamiselle ja käytölle saatetaan tarvittaessa esittää rajoituksia. Tähän mennessä yhteisössä ei ole ryhdytty alkyylifenoleita yleisesti koskeviin toimiin. Vaarojen arviointiraportin mukaan nämä nonyylifenolit ovat pääasiassa nonyylifenolietoksilaattien valmistuksen välituotteita. Jälkimmäisiä taas käytetään puhdistusaineissa ja maaleissa sekä polymeeriteollisuudessa hartsien, muovien ja stabilointiaineiden valmistuksessa. Muihin käyttökohteisiin kuuluu fenolioksiimien valmistus yhteisön ulkopuolella tapahtuvaa rikastusteollisuutta ja joidenkin erikoismaalien valmistusta varten. Aineella on hormoneja hajottava vaikutus. Sillä on myös useita myrkyllisiä ominaisuuksia, jotka vaikuttavat samantasoisen altistumisen yhteydessä kuin hormonijärjestelmän häiriöitä tuottavat ominaisuudet. Vaarojen arviointiraporteissa päädyttiin siihen, että aineet aiheuttavat vaaroja terveydelle (työntekijöille) ja ympäristölle (maa- ja vesiympäristölle). Myrkyllisyyttä, ekomyrkyllisyyttä ja ympäristöä käsittelevä tieteellinen komitea yhtyi näihin päätelmiin 4. helmikuuta 2000 esittämässään lausunnossa. Parhaillaan tehdään asetuksen mukaista työtä niiden tarpeellisten lisätoimenpiteiden selvittämiseksi, joita tarvitaan tunnistettujen vaarojen hallitsemiseksi. Tällöin kiinnitetään huomiota myös korvaaviin aineisiin liittyviin kysymyksiin. Tämän työn odotetaan valmistuvan kesäkuussa 2001. (1) EYVL L 84, 5.4.1993.
KIRJALLINEN KYSYMYS E-0328/01 esittäjä(t): Alexandros Alavanos (GUE/NGL) komissiolle. Savukkeiden salakuljetus.



Virallinen lehti nro 261 E , 18/09/2001 s. 0091 - 0091



KIRJALLINEN KYSYMYS E-0328/01 esittäjä(t): Alexandros Alavanos (GUE/NGL) komissiolle (13. helmikuuta 2001) Aihe: Savukkeiden salakuljetus Liikkeellä on tietoja, joiden mukaan savukkeiden laittomaan kauppaan EU:ssa on sekaantunut myös laillisia savukkeita valmistavia, varastoivia ja myyviä eurooppalaisia yrityksiä. Komissio on jo vienyt kaksi suurta amerikkalaisyritystä oikeuteen tästä asiasta. Kun otetaan huomioon, että Euroopan unionin maissa on kaupan myös eurooppalaisen tupakkateollisuuden savukkeita: 1. Onko komissiolla tietoja laillisten eurooppalaisten yritysten sekaantumisesta savukkeiden laittomaan kauppaan? Aikooko se ryhtyä toimiin myös näitä vastaan, mikäli riittävästi tosiasioita löytyy syytösten tueksi? 2. Mitkä näistä tosiseikoista ovat käytettävissä ja voidaan antaa meille tiedoksi? Michaele Schreyerin komission puolesta antama vastaus (23. huhtikuuta 2001) Euroopan petostentorjuntavirasto (OLAF) tutkii kaikkia yhteisöön tapahtuvaan savukkeiden salakuljetukseen liittyviä tekijöitä, jotka vaikuttavat yhteisön taloudellisiin etuihin. Savuketyöryhmä toimii näissä tutkimuksissa tiiviissä yhteistyössä jäsenvaltioiden ja eräiden yhteisön ulkopuolisten maiden viranomaisten kanssa tämän rikollistoiminnan johtajien ja sen taustalla olevien organisaatioiden selvittämiseksi. Yhteisö voi suorittaa tutkimuksia erityisesti niissä tapauksissa, joissa yhteisössä valmistettuja savukkeita viedään ensin yhteisön ulkopuolisiin maihin ja sen jälkeen tuodaan laittomasti yhteisöön, vaikka yhteisössä valmistettuja ja myöhemmin veroja ja tulleja maksamatta yhteisöön tuotuja savukkeita koskevat tutkimukset yleensä kuuluvatkin jäsenvaltioiden toimivaltaan. Yksityiskohtaisten tietojen antaminen ei ole tässä vaiheessa aiheellista, koska tutkimukset ovat vielä kesken.